ຊາວເກົາຫຼີ​ເໜືອທີ່​ໂຕນ​ໜີ​​ໄປ ເກົາຫຼີ​ໃຕ້ ມີຮອດ 2 ໝື່ນ ຄົນແລ້ວໃນ​ສາມ​ປີ​ທີ່​ຜ່ານ​ມາ
ເຈົ້າ​ໜ້າ​ທີ່​ກະຊວງ​ທ້ອນ​ໂຮມເກົາຫຼີ​ກ່າວວ່າ ອົບ​ພະຍົບຄົນ​ທີ່ 20,000 ທີ່​​ໂຕນໜີ​ເຂົ້າມາເກົາຫຼີ​ໃຕ້ນັ້ນ​ ແມ່ນ​ແມ່ຍິງ​ໄວ​ 41 ປີ.
ເຈົ້າໜ້າທີ່ເກົາຫຼີໃຕ້ກ່າວວ່າ ຈໍານວນຊາວເກົາຫຼີເໜືອທີ່ໂຕນໜີໄປເກົາຫຼີໃຕ້ນັ້ນ ມີຮອດ 20,000 ຄົນແລ້ວ ແລະເກືອບວ່າເຄິ່ງນຶ່ງໃນນັ້ນແມ່ນຫລົບໜີເຂົ້າມາ ໃນຊ່ວງສາມປີ ທີ່ຜ່ານມາ ທາງກະຊວງທ້ອນໂຮມເກົາຫຼີຂອງເກົາຫຼີໃຕ້ ກ່າວໃນວັນຈັນມື້ນີ້ວ່າ ຄວາມຝືດເຄືອງ ແລະລຳບາກທາງເສດຖະກິດທີ່ເພີ່ມທະວີຂຶ້ນນັບມື້ຢູ່ໃນເກົາຫຼີເໜືອ ແມ່ນເປັນສາເຫດ ທີ່ພາໃຫ້ມີຄົນໂຕນໜີຫລາຍຂຶ້ນ ຈໍານວນຊາວເກົາຫຼີເໜືອທີ່ໂຕນໜີໄປຍັງເກົາຫຼີໃຕ້ ນັບແຕ່ປີ 2007 ເປັນຕົ້ນມາ ແມ່ນເກືອບເທົ່າໆກັນກັບຈໍານວນພວກທີ່ໄດ້ໂຕນໜີມາ ຕະຫຼອດລະຍະ 54 ປີ ນັບຕັ້ງແຕ່ສົງຄາມຂອງເກົາຫຼີສິ້ນສຸດລົງ ໃນປີ 1953 ມາຈົນ ເຖິງ ປີ 2007 ເຈົ້າໜ້າທີ່ກະຊວງທ້ອນໂຮມເກົາຫຼີກ່າວວ່າ ອົບພະຍົບຄົນທີ່ 20,000 ທີ່ໂຕນໜີເຂົ້າ ມາເກົາຫຼີໃຕ້ນັ້ນ ແມ່ນແມ່ຍິງໄວ 41 ປີ ທີ່ຫາກໍມາເຖິງເກົາຫຼີໃຕ້ໃນວັນພະຫັດແລ້ວນີ້ ພ້ອມດ້ວຍລູກຊາຍສອງຄົນ ເວລາເດີນທາງໄປເຖິງເກົາຫຼີໃຕ້ນັ້ນ ຊາວເກົາຫຼີເໜືອທີ່ໂຕນໜີມາ ຕ້ອງໄດ້ເຂົ້າໄປອາ ໃສຢູ່ໃນສູນຮອງຮັບຊົ່ວຄາວເປັນເວລາ 3 ເດືອນ ເພື່ອປັບຕົວ, ຝຶກອາຊີບການງານ ແລະຕຽມຕົວສໍາລັບການຕັ້ງຕົ້ນຊີວິດໃໝ່ ຢູ່ໃນປະເທດທຶນນິຍົມເກົາຫຼີໃຕ້ນັ້ນ ພວກໂຕນໜີມາ ສ່ວນໃຫຍ່ແມ່ນເດີນທາງຜ່ານປະເທດຈີນ ກ່ອນຈະໄປຮອດເກົາຫຼີໃຕ້ ເຊື່ອກັນວ່າ ເວລານີ້ມີຊາວເກົາຫຼີເໜືອຫລາຍໝື່ນຄົນໃຊ້ຊີວິດແບບລີ້ຊ່ອນໂຕຢູ່ໃນປະເທດ ຈີນ ທີ່ມີສັນຍາສົ່ງອົບພະຍົບກັບຄືນປະເທດກັບເກົາຫລີເໜືອນັ້ນ